# PROJEKT

**3. Maraton slovenskih folklornih skupin 2019**

**Laško, Šentjur, Dobrna, Žalec, Vransko in Koper**

**Kot nekakšen uvod v Mednarodni folklorni festival OD CELJA DO ŽALCA smo 2.9. in 3.9. 2017 skupaj s folkloristi 12 folklornih skupin z našega področja v Velenju, Celju in Laškem in v soorganizaciji Celjske folklorne skupine, FS KD Ponikva in KD A. Tanc Marija Gradec izvedli nov samostojni projekt MARATON SLOVENSKIH FOLKLORNIH SKUPIN. V letu 2018 smo zaradi velikega zanimanja med folklornimi skupinami in laskavega odziva javnosti izvedli 2. Maraton, v letu 2019 pa prihaja že tretji. Dober odziv javnosti in zanimanje v širšem slovenskem prostoru kažeta, da bo Maraton slovenskih folklornih skupin postal tradicionalen projekt.**

Maraton je tako sorazmerno nov projekt, ki je sicer resda nastal v »kuhinji« MKD OD CELJA DO ŽALCA, a so k projektu z velikim zanimanjem in zagnanostjo pristopile tudi skoraj vse folklorne skupine s celjskega. Zamišljen je kot nizanje prizorišč in terminov ter nastopajočih skupin. Namen je predstaviti folklorne skupine in njihovo delo širokemu krogu občinstva na atraktivnih lokacijah v mestih, ki jih tradicionalno obišče tudi Mednarodni folklorni festival OD CELJA DO ŽALCA. Nismo pa želeli zanemariti tudi vidik pokrajin in plesov posameznih delov Slovenije, zato na vsakem prizorišču poskušamo predstaviti tudi čimveč, če že ne vseh posebnosti slovenske folklore. Dogovorili smo se, da velja omejitev največ 6 folklornih skupin na prizorišče, naši soorganizatorji poskrbijo za kakšen prigrizek ter osvežitev, FS pa za dober ples in veliko dobre volje. Velikokrat je termin usklajen z občinskimi prazniki, večjimi lokalnimi prireditvami, turistično sezono in podobno, saj lahko na ta način Maraton zelo popestri lokalno kulturno ponudbo.

V okviru projekta 3. Maraton slovenskih folklornih skupin bo letos sodelovalo najmanj 14 folklornih skupin s področja Celjske regije, pa tudi od drugod, kar pomeni preko 200 folklornikov. Udeležile se ga bodo:

FS KUD TRTA DOLGA GORA, FOLKLORNO DRUŠTVO BRUSAČI RADEČE, FS BOČNA KD BOČNA, KD ANTON TANC MARIJA GRADEC, FS KUD GRIFON ŠEMPETER, KD CELJSKA FOLKLORNA SKUPINA, FD ŠENTJUR, FS KUD  DOBRNA, FS KOBULA KD PETROVČE, FD VRANSKO, FS KUD ŠMARTNO V R.D., FS KD PONIKVA, FS DRUŠTVO SOŽITJE obalnih občin IN FS KD GALICIJA in drugi.

**V naš krog smo pripravljeni sprejeti še kakšno folklorno skupino, tudi izven celjske regije**.

Prizorišča 3. Maratona slovenskih folklornih skupin:

18.5.2019 – **soorganizator FS KD Ponikva**

Žalec, pri fontani ob 16. uri

18.5.2019 – **soorganizator Društvo SOŽITJE obalnih občin**

Koper, Taverna ob 11. uri

25.5.2019 – **soorganizator FD Vransko**

Vransko, Trg ob 11. uri

16.6.2019 – **soorganizator FS KUD Dobrna**

Dobrna, Hotel ob 16. uri

30.6.2019 – **soorganizator FD Šentjur**

Šentjur ob 17. uri

Predvidoma 21.9.2019 – **soorganizator KD A. Tanc Marija Gradec**

Laško